English: I very much respect, of course, the Member and his views, but I have to say, I saw the way that the Conservative Government operated from 2016 onwards, as did others in the current Government. David Davis, as far as I can see, did absolutely nothing for a year and a half. Absolutely nothing. Boris Johnson: nothing for a year and a half, apart from the odd quip now and again. A lot of time was lost, and I pay tribute to the attitude taken by people like David Lidington and Greg Clark. I may have my political differences with them, but they are far more pragmatic, and far easier to talk to, than David Davis and Boris Johnson ever were, and they actually do things, which the other two did not. In 2016 I don't recall any Member in this Chamber or indeed anybody campaigning in the Brexit campaign, on one side or the other, campaigning in favour of a 'no deal'. Nobody campaigned in favour of a 'no deal'. Everybody said on the Brexit side, 'There'll be a free trade deal. It'll be the easiest deal in history. German car manufacturers will step in. They'll force Germany and the EU to come to an agreement with the UK. We'll have 70 free trade agreements replicated, all ready to go by the time we leave.' None of this was true. Liam Fox said to me, 'We'll just replicate the free trade agreements that the EU has with other countries.' That hasn't happened. The Japanese said, 'You must be joking. Why would we have an agreement with you, who are eight times smaller than the European market, on the same terms as the European market?' Nobody campaigned for 'no deal'. And there are those, of course, who said that we'll have a deal with the US. Well, those of you who will have read the US's opening gambit for a free trade deal will understand that the US free trade deal involves access to the UK market for American companies but not the other way around, a lowering of our food standards, a lowering of our hygiene standards, a lowering of our regulations to allow American goods in and the ability of the US Government to have a say in the way that our currency operates. So, we exchange what Brexiteers say is EU control for US control, and that is not acceptable. But that is the reality of a free trade deal when you are a medium-sized country, rather than in a big bloc. The more of you there are, the more power you have. No doubt there will be some who will say I'm arguing against Brexit, I'm not; I'm arguing against 'no deal'. There will be some who will say this is all about project fear - Honda: that's project fear, 3,500 jobs. Nissan: project fear; that's not going to happen, is it? Ford saying the same thing. BMW today saying they may have to move Mini production out of - [ Interruption.] In a second. Out of the UK. Are these companies bluffing? Are these companies bluffing when they say they will leave the UK if there is no deal? Of course, David.
Welsh: Rwy'n parchu'n fawr iawn, wrth gwrs, yr Aelod a'i farn, ond mae'n rhaid imi ddweud, gwelais y ffordd y gweithredodd y Llywodraeth Geidwadol o 2016 ymlaen, fel y gwnaeth eraill yn y Llywodraeth bresennol. Gwnaeth David Davis, hyd y gwelaf i, affliw o ddim am flwyddyn a hanner. Dim byd o gwbl. Boris Johnson: dim byd am flwyddyn a hanner, ar wahân i ambell sylw bachog o bryd i'w gilydd. Collwyd llawer o amser, ac rwy'n talu teyrnged i agwedd pobl fel David Lidington a Greg Clark. Efallai bod gennyf fy ngwahaniaethau gwleidyddol â nhw, ond maen nhw'n llawer mwy ymarferol, ac yn llawer haws i siarad â nhw, nag yr oedd David Davis a Boris Johnson erioed, ac maen nhw'n gwneud pethau, nad oedd y ddau arall. Yn 2016 nid wyf yn cofio unrhyw Aelod yn y Siambr hon neu yn wir unrhyw un yn ymgyrchu yn yr ymgyrch Brexit, ar un ochr neu'r llall, yn ymgyrchu o blaid ymadael heb gytundeb. Ni ymgyrchodd neb o blaid ymadael heb gytundeb. Dywedodd pawb ar yr ochr Brexit, 'Bydd cytundeb masnach rydd. Dyna fydd y cytundeb hawsaf mewn hanes. Bydd gweithgynhyrchwyr ceir Yr Almaen yn camu i mewn. Byddwn yn gorfodi'r Almaen a'r UE i ddod i gytundeb gyda'r DU. Bydd gennym ni 70 cytundeb wedi eu hefelychu, i gyd yn barod erbyn inni adael.' Nid oedd unrhyw agwedd ar hyn yn wir. Dywedodd Liam Fox wrthyf i, 'y cwbl wnawn ni yw efelychu'r cytundebau masnach rydd sydd gan yr UE â gwledydd eraill.' Nid yw hynny wedi digwydd. Dywedodd y Siapaneaid, 'Ydych chi o ddifrif? Pam fyddem ni'n cael cytundeb â chi, sydd wyth gwaith yn llai na'r farchnad Ewropeaidd, ar yr un telerau â'r farchnad Ewropeaidd?' Ymgyrchodd neb i adael heb gytundeb. A dyna'r rhai, wrth gwrs, a ddywedodd y cawn ni gytundeb gyda'r Unol Daleithiau. Wel, mae'r rhai ohonoch chi sydd wedi darllen sylwadau agoriadol yr Unol Daleithiau ar gyfer cytundeb masnach rydd yn deall bod cytundeb masnach rydd yr Unol Daleithiau yn cynnwys mynediad at farchnad y DU i gwmnïau Americanaidd ond nid y gwrthwyneb, gostwng ein safonau bwyd, gostwng ein safonau hylendid, gan leihau ein rheoliadau i ganiatáu mynediad i nwyddau Americanaidd a gallu Llywodraeth yr Unol Daleithiau i fod â llais yn y ffordd y mae ein harian yn gweithredu. Felly, byddwn yn cyfnewid yr hyn y mae cefnogwyr Brexit yn ei ddweud yw rheolaeth yr UE i reolaeth yr Unol Daleithiau, ac nid yw hynny'n dderbyniol. Ond dyna realiti cytundeb masnach rydd pan rydych chi'n wlad ganolig ei maint, yn hytrach nag mewn bloc mawr. Po fwyaf ohonoch chi sydd yna, y mwyaf o bŵer sydd gennych chi. Does dim amheuaeth y bydd rhai yn dweud fy mod i'n dadlau yn erbyn Brexit, dydw i ddim; rwy'n dadlau yn erbyn ymadael heb gytundeb. Bydd rhai a fydd yn dweud mai'r cwbl yw hyn yw codi bwganod - Honda: codi bwganod yw hynny, 3,500 o swyddi. Nissan: codi bwganod; nid yw hynny'n mynd i ddigwydd, yw e'? Mae Ford yn dweud yr un peth. BMW yn dweud heddiw efallai y bydd yn rhaid iddyn nhw symud cynhyrchu Mini allan o - [Torri ar draws.] Mewn eiliad. Allan o'r DU. A yw'r cwmnïau hyn yn cymryd arnyn nhw? A yw'r cwmnïau hyn yn cymryd arnyn nhw pan fo nhw'n dweud y byddan nhw'n gadael y DU os nad oes unrhyw gytundeb? Wrth gwrs, David.